text: Mand stukket med kniv
  20 december 2014 kl. 07.00
  En 33-årig mand blev i går eftermiddags stukket med en kniv i sit hjem i Løjt Kirkeby ved Aabenraa.
  Overfaldsmanden blev i aftes anholdt på sin bopæl i Aabenraa. Han er 29 år og skal i dag fremstilles i et grundlovsforhør, og indtil da har politiet ikke mange oplysninger.
  Den 33-årige blev tilsyneladende stukket flere gange, siger politiet til TV SYD. Han blev alvorligt skadet, men er ikke i livsfare.
  